ऐतिहासिक रूप से, अंगोरा बकरी से महीन चिकना ऊन मोहेयर और अंगोरा खरगोश से अंगोरा ऊन का उत्पादन शहर की अर्थव्यवस्था का एक महत्वपूर्ण हिस्सा रहा है। सदियों से, इन वस्त्रों को अंकारा से यूरोप और दुनिया के अन्य भागों के लिए निर्यात किया गया। मध्य आनातोलिया तुर्की में अँगूर और वाइन उत्पादन के मुख्य स्थानों में से एक है और अंकारा, विशेष रूप से, अपने मस्कट अंगूरों के लिये प्रसिद्ध है। 

अंकारा राज्य के स्वामित्व वाली और निजी तुर्की एयरोस्पेस और रक्षा कंपनियों का केंद्र है। यहां रक्षा कंपनियों, जैसे तुर्की एयरोस्पेस इंडस्ट्रीज और अन्य कई, के औद्योगिक संयंत्र और मुख्यालय स्थित हैं। प्रत्येक दो वर्षों में लगने वाला अंतर्राष्ट्रीय रक्षा उद्योग मेला, वैश्विक हथियार उद्योग की एक सबसे बड़ी अंतर्राष्ट्रीय प्रदर्शनी है। यह मेला अंकारा या इस्तांबुल में लगाया जाता है।

अंकारा में रोजगार का एक बड़ा प्रतिशत राज्य संस्थाओं जैसे मंत्रालयों, तुर्की सरकार और अन्य प्रशासनिक निकायों द्वारा प्रदान किया जाता है।


अर्थव्यवस्था
अंकारा गढ़
शिक्षा
आतंकवादी हमले